Cariyos Katarina ingkang mèmper legendha dipunwiwiti nalika Katarina badhé palakrami lan pados satunggiling calon garwa.[3] Piyambakipun kagungan tékad kanggé palakrami kaliyan satunggiling priya ingkang langkung pinter, langkung sugih, lan langkung kawasa katimbang piyambakipun.[3] Punika awrat, awit Katarina punika satunggiling putri bangsawan ingkang sugih lan pinter.[3] Ing satunggiling dinten, piyambakipun késah manggihi satunggiling rahib ingkang wicaksana lan nyuwun pitedahipun.[3] Rahib punika lajeng cariyos perkawis Yésus minangka satunggiling priya ingkang ngluwihi sadaya kritéria Katarina.[3] Pungkasanipun, Katarina kagungan komitmen kanggé ngabdi dhumateng Yésus lan dados Kristen.[3] Komitmen Katarina minangka satunggiling Kristen kiyat sanget, saéngga panjenenganipun naté dhebat kaliyan 50 filsuf lan menangaken padhebatan kasebat.[3][3] Ing pungkasan kagesanganipun, Katarina tilar donya minangka martir amargi njaga iman dhumateng Yésus.[3][4]